CELEX: 62021CN0775
Language: et
Date: 2021-12-15 00:00:00
Title: Kohtuasi C-775/21: Eelotsusetaotlus, mille on esitanud Curtea de Apel Bucureşti (Rumeenia) 15. detsembril 2021 – Blue Air Aviation SA versus UCMR – ADA Asociaţia pentru Drepturi de Autor a Compozitorilor

10.5.2022   
            
            
               ET
            
            
               Euroopa Liidu Teataja
            
            
               C 191/7
            
         
      Eelotsusetaotlus, mille on esitanud Curtea de Apel Bucureşti (Rumeenia) 15. detsembril 2021 – Blue Air Aviation SA versus UCMR – ADA Asociaţia pentru Drepturi de Autor a Compozitorilor
      (Kohtuasi C-775/21)
      (2022/C 191/09)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Bucureşti
      
         Põhikohtuasja pooled
      
      
         Kaebaja: Blue Air Aviation SA
      
         Vastustaja: UCMR – ADA Asociaţia pentru Drepturi de Autor a Compozitorilor
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (1) artikli 3 lõiget 1 tuleb tõlgendada nii, et kommertslennuki sisemuses, kus viibivad reisijad, lennuki üldise helisüsteemi seadme kaudu muusikateose või muusikateose fragmendi edastamine õhkutõusmise, maandumise või igal muul hetkel lennu ajal kujutab endast üldsusele edastamist viidatud artikli tähenduses, eelkõige (kuigi mitte ainult) edastamise tulu taotlemise eesmärgi kriteeriumi aspektist?
                  Kui esimesele küsimusele vastatakse jaatavalt:
               
            
                  2.
               
               
                  Kas lennuki pardal helisüsteemi olemasolu, mis on sätestatud lennuliikluse ohutuse valdkonna õigusnormides, kujutab endast piisavat alust, et tuletada eeldus selle lennuki pardal muusikateoste üldsusele edastamise kohta?
                  Kui sellele küsimusele vastatakse eitavalt:
               
            
                  3.
               
               
                  Kas lennuliikluse ohutuse valdkonna õigusnormides sätestatud helisüsteemi ja kõnealuse süsteemi seadme kaudu (kaitstud muusikateoseid sisaldavate) fonogrammide edastamist võimaldava tarkvara olemasolu lennuki pardal on piisav alus, et tuletada eeldus selle lennuki pardal muusikateoste üldsusele edastamise kohta?
               
            
         (1)  ELT 2001, L 167, lk 10.